Diari Oficial de la Generalitat Valenciana


Sumari del DOGV 9540, del 23-02-2023 (2023/1753)

Anunci de l'aprovació de l'informe ambiental i territorial estratègic pel procediment simplificat, de la modificació del PGOU per al canvi de qualificació d'una parcel·la dotacional situada en carrer de l'Escultor García Más (exp. 03058/2022/000094).
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9540

Data del DOGV
:   23-02-2023

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2023/1753


Data del document
:   16-02-2023

Organisme emissor
:   Ajuntament de València

Tipus de document
:   Anunci

Descriptors 

:   * pla d'urbanisme
    * administració local

Anunci de l'aprovació de l'informe ambiental i territorial estratègic pel procediment simplificat, de la modificació del PGOU per al canvi de qualificació d'una parcel·la dotacional situada en carrer de l'Escultor García Más (exp. 03936/2022/000094).  
 [2023/1753]  
La Junta de Govern Local de l'Ajuntament de València, en la sessió del 10 de febrer de 2023, va adoptar l'acord que, en la part dispositiva, diu:  
«Primer. Concloure que la proposta de modificació del Pla general de València per al canvi de qualificació de la parcel·la dotacional situada al carrer de l'Escultor Garcia Mas, 2, que passa de sistema local d'infraestructures bàsiques i de serveis (IS-5) a enclavament terciari (TER-3), no té efectes significatius sobre el medi ambient conforme als criteris establits en l'annex VIII del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell.  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació del Pla general de València per al canvi de qualificació de la parcel·la dotacional situada al carrer de l'Escultor Garcia Mas, 2, que passa de sistema local d'infraestructures bàsiques i de serveis (IS-5) a enclavament terciari (TER-3), i designar com a alternativa més idònia mediambientalment en l'actuació l'alternativa 1 descrita en el fonament de dret quart de l'informe ambiental, d'acord amb les condicions del fonament de dret sisé d'aquest informe.  
  
Tercer. Notificar al promotor el contingut de la resolució d'informe ambiental i territorial estratègic pel procediment simplificat, així com els informes que ha emés el Servei de Planejament el 10 de novembre de 2022, i el Servei de Platges, Qualitat Acústica i de l'Aire el 14 de desembre de 2022, a l'efecte que es prenguen en consideració en la fase de tramitació urbanística del document.  
Quart. Notificar el contingut de la resolució d'informe ambiental i territorial estratègic pel procediment simplificat a totes les persones interessades que apareguen en la tramitació ambiental de l'actuació, incloent-hi l'informe en la documentació de l'instrument de planejament urbanístic, i identificar com a públic interessat el ressenyat en el fonament de dret cinqué de l'informe ambiental.  
Cinqué. Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del text refós de la Llei d'ordenació del territori, urbanisme i paisatge aprovat pel Decret legislatiu 1/2021, de 18 de juny, del Consell.  
  
Sisé. La resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Seté. La resolució de l'informe ambiental i territorial estratègic pel procediment simplificat perd la vigència i deixa de produir-ne els efectes propis si, després de publicar-se en el DOGV, no s'aprova el pla en el termini màxim de quatre anys des de la publicació. En eixe cas, l'òrgan promotor ha d'iniciar de nou el procediment d'avaluació ambiental i territorial estratègica simplificada del pla o programa.»  
  
  
València, 16 de febrer de 2023.- El secretari: Manuel Latorre Hernández.